جیلانی بانو

جیلانی بانو اردو زبان کی معروف مصنفہ ہیں- حیدر آباد دکن (انڈیا) سے تعلق کی بنا پر ان کی اکثر کہانیوں میں حیدرآبادی تہذیب وثقافت کی جھلک واضح نظر آتی ہے- جیلانی بانو 14 جولائی 1936ء کو بدایوں (اتر پردیش) میں پیدا ہوئیں- اردو ادب سے لگاؤ انھیں اپنے والد صاحب حیرت بدا یونی سے ورثے میں ملا جو اپنے وقت کے معروف شاعر تھے- ان کی پرورش خالص ادبی ماحول میں ہو ئی- اپنے وقت کے بڑے مصنفین مثلاً سجاد ظہیر، مخدوم محی الدین، جگر مراد آبادی، کرشن چندر اور مجروح سلطان پوری وغیرہ کا ان کے گھر آنا جانا لگا رہتا تھا- اس ادبی ماحول نے ان کی تربیت اور شخصیت کی نشو و نما میں اہم کردار ادا کیا- ابتدائی عمر سے ہی انھوں نے میر تقی میر، غالب، اقبال، سعادت حسن منٹو، عصمت چغتائی، گورکی، چیخوف، موپساں، بیدی، فیض احمد فیض، مجاز، قرۃالعین حیدر اور احمد ندیم قاسمی سمیت تمام بڑے بڑے ادبا کا کام پڑھ ڈالا- ان عظیم مصنفین کی تخلیقات کے مطالعے نے ان کی ادبی صلاحیتوں کو خوب جلا بخشی- بہرحال انھوں نے اپنا ایک مخصوص طرز تحریر اپنایااور کسی بڑے مصنف کی نقل نہیں کی- انھوں نے اپنی پہلی کہانی‘ ایک نظر ادھر بھی‘ 1952ء میں تحریر کی- ان کی شہرہ آفاق تحریر ‘موم کی مریم‘ نے ماہنامہ ‘سویرا‘ میں شائع ہوتے ہی انھیں شہرت کی بلندیوں پر پہنچا دیا- ان کی کہانیوں کا پہلا مجموعہ ‘روشنی کا منار‘ اور پہلا ناول ‘ایوان غزل‘ تھا- ان کی کہانیاں ہمارے معاشرتی رویوں کی عکاسی کرتی ہیں-انھوں نے اپنی زیادہ تر کہانیوں میں معاشرے کے پسے ہوئے غریب طبقے کو موضوع بنایا ہے-

 تصانیف 
جیلانی بانو کی تصانیف کی فہرست ۔

 روشنی کے مینار (افسانے)(1958ء)
 جگنو اور ستارے (تین ناولٹ) (1963ء)
 نروان (ناول)(1963ء)
 ایوان غزل (ناول)(1976ء)
 نغمے کا سفر (ناول)(1977ء)
 پرایا گھر (افسانے)(1979ء)
 بارش سنگ (ناول) (1985ء)
 روز کا قصہ (افسانے)(1987ء)
 یہ کون ہنسا (افسانے)(1992ء)
 نرسیا کی باوڑی (ڈراما)(1992ء)
 تریاق (افسانے)(1993ء)
 نئی عورت (افسانے)(1993ء)
 سچ کے سوا (افسانے)(1997ء)
 رات کے مسافر (افسانے)
 بات پھولوں کی (افسانے)(2001ء)
 سوکھی ریت (افسانے) (2003ء)
 کن (افسانے)(2005ء)
 راستہ بند ہے (افسانے) (2010ء)
 میں کون ہوں (خودنوشت (نوعمری))(2014ء)
 دور کی آوازیں (خطوط کا مجموعہ)(2020ء)
 دیکھیں کیا گذرے ہے قطرے پہ(تین طویل کہانیاں) (2021ء)
 کیمائے دل (چار طویل کہانیاں) (2021ء)

اس کے علاوہ انھوں نےحیدرآباد شہر پر بننے والی ڈاکومنٹری حیدرآباد ایک شہر ایک تہذیب کااسکرپٹ بھی تحریر کیا-

 جیلانی بانو پر تصانیف 

 جیلانی بانو کی ناول نگاری کا تنقیدی مطالعہ۔مشرف علی (2003ء)
 ایک جدید ناول نگار جیلانی بانو۔ جاوید عالم (2012ء)

 مزید دیکھیے 
 فہرست اردو مصنفین

 حوالہ جات 

https://en.wikipedia.org/wiki/Jeelani_Bano#Biography

زمرہ:1936ء کی پیدائشیں
زمرہ:اتر پردیش کی مصنفات
زمرہ:اتر پردیش کے شعرا
زمرہ:اتر پردیش کے مصنفین
زمرہ:اتر پردیش کے ناول نگار
زمرہ:ادب اور تعلیم کے شعبے میں پدم شری وصول کنندگان
زمرہ:اردو محققین
زمرہ:اردو ناول نگار
زمرہ:بدایوں کی شخصیات
زمرہ:بقید حیات شخصیات
زمرہ:بیسویں صدی کی بھارتی مصنفات
زمرہ:بیسویں صدی کی مصنفات
زمرہ:بیسویں صدی کے بھارتی افسانہ نگار
زمرہ:بیسویں صدی کے بھارتی شعرا
زمرہ:بیسویں صدی کے بھارتی مصنفین
زمرہ:بیسویں صدی کے ناول نگار
زمرہ:بیسویں صدی کے ہندوستانی ناول نگار
زمرہ:بھارت کے اردو مصنفین
زمرہ:بھارتی اردو شعرا
زمرہ:بھارتی افسانہ نگار خواتین
زمرہ:بھارتی خواتین ناول نگار
زمرہ:بھارتی شاعرات
زمرہ:بھارتی مسلم شخصیات
زمرہ:بھارتی مصنفین
زمرہ:پدم شری وصول کنندگان
زمرہ:اردو مصنفین
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے ہندوستانی مسلمان